বাঁকুড়ার সোনামুখীতে ICDS কেন্দ্রে খাবার নেই, সমস্যায় প্রসূতি ও শিশুরা

বাঁকুড়া (সোনামুখী): সোনামুখী ব্লকের (Sonamukhi) একাধিক ICDS কেন্দ্রে নেই খাবার, বন্ধ আইসিডিএস এর রান্নার কাজ, সমস্যায় প্রসূতি মা ও শিশুরা। সোনামুখী ব্লকের রাধামোহন পুর গ্রাম পঞ্চায়েতের বেশ কয়েকটি আইসিডিএস কেন্দ্রে বন্ধ রয়েছে রান্নার কাজ চরম সমস্যায় প্রসূতি মা ও শিশুরা। রাধামোহনপুর গ্রাম পঞ্চায়েতের ১৩৩ নম্বর অঙ্গনওয়াড়ি কেন্দ্রে প্রায় ৮ থেকে ১০ দিন খাবার বন্ধ রয়েছে এমনটাই অভিযোগ স্থানীয়দের।

অন্যদিকে ঢাকা কলোনী ও রায়পাড়া এলাকায় অর্থাৎ ৮৩ নম্বর অঙ্গনওয়াড়ি কেন্দ্র এবং ৯১ নম্বর আইসিডিএস কেন্দ্রে অর্থাৎ সমিতি মানা আইসিডিএস কেন্দ্রে গত দুদিন ধরে খাবার বন্ধ রয়েছে । স্বাভাবিকভাবেই বন্ধ হয়েছে প্রস্তুতি মা ও শিশুদের পুষ্টিকর খাবার দেওয়া।

৯১ নম্বর আইসিডিএস কেন্দ্রের কর্মীর কাছে জানতে চাইলে তিনি বলেন , ওপর থেকে খাবার না আসায় তিনি খাবার পরিবেশন করতে পারেননি।

আরও পড়ুন- স্বামীর সঙ্গে মিলে সংসারের হাল ধরছেন জেলার প্রথম মহিলা শিউলি!

তবে সমগ্র বিষয় নিয়ে সোনামুখী ব্লকের বিডিওর কাছে জানতে চাইলে তিনি বলেন, বিষয়টি তার নজরে এসেছে নজরে আসার পরেই তড়িঘড়ি বিষয় নিয়ে সিডিপিওর কাছে জানতে চাওয়া হয়েছে। তিনি জানিয়েছেন ডিস্ট্রিবিউশন বিষয় নিয়ে একটু সমস্যা হয়েছে তাই খাবার দেওয়া যায়নি। তবে দু একদিনের মধ্যেই এই সমস্যার সমাধান হবে।

দেখুন আরও খবর-